วีระพล จิตสัมฤทธิ์

วีระพล จิตสัมฤทธิ์  (เกิด 23 กันยายน พ.ศ. 2507) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และอดีตรองนายกองค์การบริหารส่วนจังหวัดศรีสะเกษ

 ประวัติ 
วีระพล เกิดเมื่อวันที่ 23 กันยายน พ.ศ. 2507 ที่ตำบลซำ อำเภอเมืองศรีสะเกษ จังหวัดศรีสะเกษ เป็นบุตรนายเจนกิจ กับนางมุ้ยเฮียง จิตสัมฤทธิ์ ด้านครอบครัวสมรสกับนางหทัยทิพย์ จิตสัมฤทธิ์ (สกุลเดิม: กฤษฎาการภิญโญ) มีบุตร 3 คน

สำเร็จการศึกษาระดับปริญญาตรี คณะบริหารธุรกิจ จากมหาวิทยาลัยรามคำแหง

 งานการเมือง 
วีระพล เข้าสู่การเมืองโดยการเป็นสมาชิกสภาองค์การบริหารส่วนจังหวัดศรีสะเกษ 3 สมัย ต่อมาเป็นประธานสภาองค์การบริหารส่วนจังหวัดศรีสะเกษ และเป็นรองนายกองค์การบริหารส่วนจังหวัดศรีสะเกษ ตามลำดับ ต่อมาในปี พ.ศ. 2548 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษ สังกัดพรรคชาติไทย ได้รับเลือกตั้งเป็นสมัยแรก ต่อมาในปี พ.ศ. 2550 ได้ลงสมัครในสังกัดพรรคพลังประชาชน ได้รับเลือกตั้งเป็นสมัยที่ 2 ต่อมาพรรคพลังประชาชน ถูกยุบพรรคเขาจึงย้ายไปสังกัดพรรคเพื่อไทย ในปี พ.ศ. 2554 ลงสมัครในสังกัดพรรคเพื่อไทย ได้รับเลือกเป็นสมัยที่ 3 ในปี พ.ศ. 2562 ลงสมัครในสังกัดพรรคเพื่อไทย เช่นเดิม ได้รับเลือกเป็นสมัยที่ 4 และในปี พ.ศ. 2566 ลงสสัครในสังกัดพรรคเพื่อไทย เช่นเดิม และได้รับเลือกเป็นสมัยที่ 5

 สมาชิกสภาผู้แทนราษฎร 
วีระพล จิตสัมฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดศรีสะเกษ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดศรีสะเกษ สังกัดพรรคพลังประชาชน → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดศรีสะเกษ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดศรีสะเกษ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดศรีสะเกษ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดศรีสะเกษ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖

 อ้างอิง 

 แหล่งข้อมูลอื่น 
https://www.parliament.go.th/ewtadmin/ewt/parliament_parcy/ewt_news.php?nid=730&filename=index

หมวดหมู่:บุคคลจากอำเภอเมืองศรีสะเกษ
หมวดหมู่:นักการเมืองจากจังหวัดศรีสะเกษ
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นักการเมืองพรรคชาติไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.